Fólk hava munandi meira at liva fyri í dag enn um aldarskiftið. Lønirnar á privata arbeiðsmarknaðinum eru í meðal hækkaðar munandi meira enn prístalið Einaferð varð brúkaraprístalið brúkt sum grundgeving hjá fakfeløgunum fyri at hækka lønirnar, sum vórðu etnar upp av hækkandi prísum. Men verður hugt aftur til 2001 vísir tað seg, at føroysku lønirnar eru farnar munandi meira upp enn brúkaraprístalið, sum sigur okkum, hvussu dýrt tað er at búgva í landinum. Lønarhækkingarnar á privata og almenna arbeiðsmarknaðinum hava verið rættiliga líkar tey seinastu árini, og tá er áhugavert at hyggja eftir samanberingunum millum prístal og lønarvøkstur síðan prístalið fekk gildi í 2001 og varð sett til 100. Verða lønir settar upp á sama index sæst, at lønarvøksturin er runnin undan brúkaraprístalinum hesi árini–tað vil siga, at fólk hava fingið munandi meira at gera gott við.